Publication: Magyar Közlöny
Issue: MK-2002-4 (Year: 2002, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi
Paragraph Index: 155

(1)—(6) bekezdés], hanem vezeték útján teszi a nyilvánosság számára hozzáférhetõvé, jogdíjat kötelesek fizetni. A jogdíj mértéke az egyes televízió-szervezetekkel megkötendõ megállapodásokban kerül olyan módon rögzítésre, hogy annak alapja a díj megállapításakor hatályos, a zenei és irodalmi mûvek azonos célú felhasználására vonatkozó, számított jogdíj teljes összege. Ezen jogdíjalap, mint bázisszám alapulvételével, a televízió-szervezet adatszolgáltatása alapján, a ténylegesen felhasznált képzõ-, ipar- és fotómûvészeti alkotások és a felhasznált zenei és irodalmi mûvek aránya határozza meg a jogdíj mértékét, azaz a jogdíj a bázisszám annyi %-a, amilyen arányban a mûfelhasználások egymáshoz viszonyulnak. A jogdíjfizetés és az adatszolgáltatás részletes feltételeit a HUNGART-tal megkötendõ felhasználási szerzõdések rögzítik. Az elõbbiekben meghatározott díjat, de legalább 5000 Ft/hó szerzõi jogdíjat köteles fizetni, ha a mûsort nem sugárzással [Szt. 26. § (1)—(6) bekezdés], nem vezeték útján, hanem bármely más hasonló eszközzel vagy módon — ideértve számítógépes hálózat igénybevételét — teszi a nyilvánosság számára hozzáférhetõvé a felhasználó (pl. önálló webcasting). A televízió-szervezetek a sugárzással egy idõben, számítógépes hálózat igénybevételével is történõ nyilvánossághoz közvetítéséért (simulcasting) az elõbbiekben meghatározott szerzõi jogdíjon felül annak 5%-át kötelesek fizetni. A felhasználók — ha a felek rövidebb határidõben nem állapodnak meg — negyedévente, a naptári hónapot követõ 15. napjáig kötelesek a ténylegesen sugárzott, illetve a nyilvánossághoz egyéb módon közvetített mûsorszámokról és a mûsorszámokban felhasznált képzõ-, ipar- és fotómûvészeti alkotásokról vagy a HUNGART által rendszeresített formanyomtatvány alkalmazásával vagy más, a felek által kötött sugárzási (nyilvánossághoz közvetítési) szerzõdésben meghatározott módon (formátumban), elsõsorban elektronikus formában adatot szolgáltatni. A nyilvánosság számára lehívásra (on demand) hozzáférhetõvé tétel fejében fizetendõ jogdíjak A képzõ-, ipar- és fotómûvészeti alkotások másodlagos felhasználásának díja ún. internetes környezetben, azaz az Szjt. 18. §, illetve 26. § (8) bekezdése alapján, a nyilvánosság számára lehívásra (on demand) hozzáférhetõvé tétel fejében, azaz a mûveknek vezeték útján vagy bármely más eszközzel vagy módon történõ nyilvánossághoz közvetítése, amelynek során a közönség tagjai a mûvekhez úgy férhetnek hozzá, hogy mind az egyes mûveket, mind a hozzáférés helyét és idejét egyénileg választhatják meg (lehívás), alkotásonként az alábbi (a lehívásra történõ hozzáférhetõvé tétel megvalósul tekintet nélkül arra, hogy a nyilvánosság tagjai a lehívott mûveket számítógépre vagy bármely más hordozóra letölthetik-e): Fogalmak jelen fejezet alkalmazásában: A nyilvánosság számára lehívásra történõ hozzáférhetõ tétel a mûveknek az Szjt. 26. § (1)—(7) bekezdés körébe nem esõ, vezeték útján vagy bármely más eszközzel vagy módon történõ olyan nyilvánossághoz közvetítése, amelynek során a közönség tagjai a mûvekhez (mûrészletekhez) úgy férhetnek hozzá, hogy mind az egyes mûveket (mûrészleteket), mind a hozzáférés helyét és idejét egyénileg választhatják meg (lehívás). A lehívásra történõ hozzáférhetõvé tétel megvalósul tekintet nélkül arra, hogy a nyilvánosság tagjai a lehívott mûveket (mûrészleteket) számítógépre vagy bármely hordozóra letölthetik-e. Információs társadalomhoz fûzõdõ szolgáltatás (a továbbiakban: szolgáltatás): bármely olyan szolgáltatás, melyet rendes körülmények között térítés ellenében, távolról, elektronikus úton és a szolgáltatást igénybevevõ egyéni kívánságainak megfelelõen végeznek. Ebben a meghatározásban: — „távolról” azt jelenti, hogy a szolgáltatást anélkül nyújtják, hogy a felek egyidejûleg jelen lennének, — „elektronikus úton” azt jelenti, hogy a szolgáltatás eredeti elküldése és rendeltetési helyén való fogadása adatok feldolgozására (beleértve a digitális tömörítést is) és tárolására szolgáló elektronikus berendezés útján történik, és elküldése, továbbítása és fogadása teljes egészében vezetéken, rádión, optikai eszközök útján vagy más elektromágneses eszköz útján történik, — „a szolgáltatást igénybevevõ egyéni kívánságainak megfelelõen” azt jelenti, hogy a szolgáltatás adatok továbbításával egyéni kívánságra történik. Információs társadalmi szolgáltató (a továbbiakban: szolgáltató): azon természetes személy, jogi személy vagy jogi személyiséggel nem rendelkezõ társaság vagy ezek csoportja, amely információs társadalomhoz fûzõdõ szolgáltatást nyújt. Szerkesztett tartalom: minden olyan információ, amely egy információs társadalmi szolgáltató által közvetlenül, vagy munkatársainak, megbízottjainak közvetlen részvételével kerül közlésre. Használói tartalom: mindazok a szerkesztett tartalmak, amelyek egy információs társadalmi szolgáltató által biztosított technológia segítségével, ezen szolgáltató (használói tartalmat továbbító szolgáltató, a továbbiakban: Szolgáltató) felületein, a használók bármelyike vagy egy csoportja által elkészítve nem írásbeli, hanem a Szolgáltató általános szer- 2002/4. szám zõdési feltételei szerint más módon létrejött szerzõdés alapján kerülnek megjelenítésre, tekintet nélkül arra, hogy e tartalmak utólagos korrekciójának (moderálásának) jogát a Szolgáltató fenntartja-e. Használói tartalom ez alapján kizárólag az ún. ingyenes tárhelyszolgáltatás, fórumszolgáltatás és chat keretében, a Szolgáltató által elõírt regisztrációs eljárással regisztrált használó (a továbbiakban: használó) által elhelyezett szerkesztett tartalom. A használói tartalmak nem a Szolgáltató információit, véleményeit tartalmazzák, azokat a Szolgáltató nem ellen- õrizte: a gyakran névtelenséget biztosító szolgáltatásformák megnehezítik vagy lehetetlenné teszik a szerkesztett tartalmat nyújtó információs társadalmi szolgáltató (használó) azonosítását, így a Szolgáltató számára a használóról csupán a szokásos regisztrációs eljárás során megkövetelt és a használó által megadott adat áll rendelkezésre. Tartalomszolgáltatás: a saját szerkesztett tartalom és a használói tartalom szolgáltatása. Hozzáférés-szolgáltatás: pusztán mûszaki lehetõség biztosítása az internethez való kapcsolódásra. Hálózati szolgáltatás: szerkesztett tartalmat tartalmazó honlapok (adatainak) — tárolása, és/vagy — lehívásra hozzáférésének meggyorsítására szolgáló tárolóban történõ rögzítése (caching), és/vagy — egyszerû továbbítása (mere conduit). Használói tartalom tárolása és továbbítása ez alapján hálózati szolgáltatásnak minõsül. Üzletszerûnek nem minõsülõ felhasználás: a jelen jogdíjközlemény alkalmazása szempontjából a felhasználás nem minõsül üzletszerûnek az alábbi feltételek együttes fennállása esetén:

Source: https://magyarkozlony.hu/hivatalos-lapok/c5b60d977ce22e44fb285ac15cf9c257f83ab935/dokumentumok/39db3585ae8f125fe379c5a94ca773dce30d8dcf/letoltes